Superpoténcia

Lo tèrme de superpoténcia designa un Estat qu'a una granda influéncia sus lo sistèma internacional perque domina lo mond dins los domenis economic, militar, politic e/o cultural.

Aprèp la Segonda Guèrra Mondiala, los Estats Units d'America e l'Union Sovietica son los primièrs Estats a èsser de superpoténcias. Actualament, d'unes pensan qu'aprèp la casuda de l'URSS, sols los Estats Units son una superpoténcia o una iperpoténcia.

Actualament, China e Índia pòdon devenir de superpoténcias, dins qualque temps. L'Union Europèa es una superpoténcia economica e comerciala e poiriá acréisser son influéncia dins lo domeni politic.

Lo tèrme de superpoténcia apareguèt  pel primièr còp en 1922 e designa d'Estats que lor influéncia es fòrça importanta. William Thornton Rickert Fox, professor de politica estrangièra a l’universitat de Columbia, estima que tres Estats pòdon pretendre a aqueste reng : los Estats Units, l’URSS e l’Empèri Britanic.

Caracteristicas d’una superpoténcia

Cultura : influéncia culturala importanta. Es lo Soft power. Exemple : lo cinèma american.

Defensa : la capacitat de mobilizar son armada dins lo mond entièr. Es lo Hard Power.

Geografia : dominacion d'una granda zona terrèstra e maritima.

Economia : una granda poténcia economica.

Demografia : una populacion importanta.

Politica : un sistèma politic e una poténcia diplomatica qu'a una influéncia sus lo sistèma internacional.

Vejatz tanben

 Guèrra Freja

Categoria:Geopolitica
Categoria:Teoria de las relacions internacionalas
Categoria:Diplomacia
Categoria:Istoriografia dels Estats Units